Pilihan raya negeri Melaka 2018

**Pilihan raya negeri Melaka ke-14** telah diadakan pada 9 Mei 2018 bagi memilih Ahli Dewan Undangan Negeri (ADUN) bagi Dewan Undangan Negeri Melaka ke-14, iaitu badan perundangan negeri Melaka. Dewan Undangan Negeri Melaka telah dibubarkan pada 7 April 2018 oleh Yang di-Pertua Negeri Melaka atas nasihat Ketua Menteri Melaka.

Pilihan raya ini dikendalikan oleh Suruhanjaya Pilihan Raya Malaysia (SPR) dan menggunakan sistem undi terbanyak. Penamaan calon berlangsung pada 28 April. Pada 9 Mei, antara pukul 8.00 pagi hingga 5.00 petang Waktu Malaysia (UTC+8), pengundian dijalankan di semua 28 kawasan DUN di seluruh Melaka; setiap kawasan memilih seorang ADUN untuk ke Dewan Undangan Negeri. Pilihan raya ini diadakan serentak dengan Pilihan raya umum Malaysia 2018.

Dalam keputusan bersejarah, Barisan Nasional (BN), gabungan pemerintah di Melaka, telah ditumbangkan oleh Pakatan Harapan (PH). Sejak pilihan raya negeri Melaka pertama pada 1955, BN atau pendahulunya Parti Perikatan tidak pernah kalah dalam pilihan raya negeri. PH memenangi 15 kerusi dalam pilihan raya ini sekali gus memperoleh majoriti mudah, manakala BN memenangi 13 kerusi. Adly Zahari daripada parti komponen PH iaitu AMANAH mengangkat sumpah sebagai Ketua Menteri baharu pada 11 Mei 2018.

## Latar belakang
Pilihan raya negeri yang akan datang merupakan pilihan raya negeri ke-14 di Melaka sejak kemerdekaan Persekutuan Tanah Melayu (kini Malaysia) pada tahun 1957.

Pilihan raya negeri mesti diadakan dalam tempoh enam puluh hari selepas pembubaran. Sehubungan itu, Suruhanjaya Pilihan Raya menetapkan 28 April sebagai hari penamaan calon dan 9 Mei sebagai hari pengundian.

### Parti politik
Barisan Nasional (BN), gabungan pemerintah di Melaka, telah memerintah sejak penubuhannya dan diketuai oleh Ketua Menteri Melaka Idris Haron.

BN dicabar oleh dua gabungan pembangkang, iaitu Pakatan Harapan (PH) dan Gagasan Sejahtera (GS). Gabungan PH dan GS masing-masing diketuai oleh Adly Zahari dan Kamarudin Sidek.

## Calon pilihan raya

**Nota:** 1 Empat calon Bebas yang telah keluar daripada DAP Melaka untuk menubuhkan blok tidak rasmi Bebas bernama "Justice League" dan bertanding menggunakan simbol kunci.

## Pendulum pilihan raya
Pilihan raya umum ke-14 menyaksikan sebanyak 15 kerusi kerajaan dan 13 kerusi pembangkang mengisi Dewan Undangan Negeri Melaka. Pihak kerajaan mempunyai 4 kerusi selamat dan 1 kerusi agak selamat, manakala pihak pembangkang hanya mempunyai 2 kerusi agak selamat.

## Keputusan

### Mengikut kawasan parlimen
Pakatan Harapan memenangi 4 daripada 6 kawasan parlimen.

### Kerusi yang bertukar tangan

## Selepas pilihan raya

Kerajaan negeri pimpinan Adly hanya bertahan selama 22 bulan, apabila berlakunya krisis politik Malaysia 2020 dan tindakan beberapa Ahli Dewan Undangan Negeri (ADUN) melompat parti telah menyebabkan beliau meletakkan jawatan serta digantikan dengan kerajaan negeri baharu di bawah pimpinan BN melalui Sulaiman Md Ali pada Mac 2020. Kerajaan itu pula hanya bertahan selama 19 bulan sebelum satu lagi krisis perlembagaan mengakibatkan pembubaran DUN dan pilihan raya mengejut dipanggil oleh Sulaiman pada Oktober 2021.

## Rujukan